ZAPISNIK

36. sjednice Vijeća Gradske četvrti Trešnjevka - jug održane 14. lipnja 2024. (petak) u Područnom uredu Trešnjevka, Park Stara Trešnjevka 2, dvorana 314/II, s početkom u 18:00 sati.

PRISUTNI ČLANOVI VIJEĆA:
Toma Bošnjak, Marina Ivandić, Davor Jandrić, Jakov Kiš, Nenad Ljubić, Josip Markanović, Elvira Mulić, Zvonimir Mustaf, Jagoda Novak, Larisa Petrić, Irena Rožman, Danijel Samaržija, Marin Sladić, Davor Terzić, Nikola Tomašegović, Esad Turković i Slaven Vukasović.

ODSUTNI ČLANOVI VIJEĆA: Rada Borić i Daniela Širinić.

OSTALI PRISUTNI: 
	Tihana Soljankić – predsjednica VMO Gajevo
	Marko Palada – predsjednik VMO Prečko
Marijana Hrestak – voditeljica Područnog odsjeka Trešnjevka-jug
Božidarka Ciglar – viša stručna suradnica u Područnom odsjeku Trešnjevka-jug

Predsjednica pozdravlja prisutne članove Vijeća i goste te konstatira da sjednici prisustvuje 16 od 19 članova Vijeća Gradske četvrti Trešnjevka – jug te otvara 36. sjednicu Vijeća.
Predsjednica predlaže prihvaćanje zapisnika 35. sjednice Vijeća Gradske četvrti Trešnjevka – jug. 
Prisutno 17 od 19 članova Vijeća.
Član Vijeća Danijel Samaržija iznosi primjedbu na zapisnik 35. sjednice Vijeća Gradske četvrti Trešnjevka – jug kojom se traži dopuna pod točkom 3. Prijedlozi akcija za nacrt izmjena i dopuna Programa građenja komunalne infrastrukture i Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2024., na način da se u trećem retku uvodnog dijela, nakon teksta: „U raspravi sudjeluju:“, navede: „Danijel Samaržija,“.
Članica Vijeća Jagoda Novak traži da se u zapisniku 35. sjednice Vijeća Gradske četvrti Trešnjevka – jug u tekstu pod točkom 4. Pitanja, prijedlozi i obavijesti u 8. paragrafu tekst: “Članica Vijeća Jagoda Novak spominjući peticiju građana postavlja upit o parkiralištu na ulazu u RSC Jarun u ulici Hrgovići.“, zamijeni dopunjenim tekstom: „Članica Vijeća Jagoda Novak spominjući peticiju građana protiv gradnje parkinga na dijelu pseće livade postavlja upit o parkiralištu na ulazu u RSC Jarun u ulici Hrgovići.“
Primjedbe se prihvaćaju.
Vijeće JEDNOGLASNO prihvaća tekst zapisnika 35. sjednice Vijeća održane 13. svibnja 2024. s prihvaćenim primjedbama.
Predsjednica predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda te ukoliko ima prijedloga za dopunu dnevnog reda.
Član Vijeća Esad Turković predlaže dopunu dnevnog reda točkom:
· Inicijativa za postavljanje zdenca za vodu u parku za pse ili neposredno uz park za pse bez povodca na Jarunu

Predsjednica predlaže da se Vijeće izjasni o predloženoj točki dnevnog reda.
Vijeće JEDNOGLASNO prihvaća dopunu dnevnog reda.
Predsjednica predlaže da dodatna točka dnevnog reda bude točka 4. dnevnog reda. Dosadašnja točka 4. Pitanja, prijedlozi i obavijesti, postaje točka 5.. 
Vijeće JEDNOGLASNO prihvaća prijedlog redoslijeda točaka dnevnog reda.
Vijeće JEDNOGLASNO prihvaća izmijenjeni dnevni red koji glasi:
DNEVNI RED
1. [bookmark: _Hlk160019853]Prijedlog zaključka o preraspodjeli sredstava u Financijskog plana Gradske četvrti Trešnjevka-jug za 2024. sukladno usvojenim planovima
2. Prijedlog izmjene Programa održavanja komunalne infrastrukture na području Gradske četvrti Trešnjevka-jug u 2024.
3. Postava prepreka uz uzdignutu pješačku plohu u Jarunskoj ulici kod kbr. 1 uz Sportski park Mladost
4. Inicijativa za postavljanje zdenca za vodu u parku za pse ili neposredno uz park za pse bez povodca na Jarunu
5. Pitanja, prijedlozi i obavijesti
Ad. 1. Prijedlog zaključka o preraspodjeli sredstava u Financijskog plana Gradske četvrti Trešnjevka-jug za 2024. sukladno usvojenim planovima
Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu. U raspravi sudjeljuju: Danijel Samaržija i Elvira Mulić.
Nakon rasprave Vijeće JEDNOGLASNO donosi
Z A K LJ U Č A K 
o preraspodjeli sredstava u Financijskom planu Gradske četvrti Trešnjevka-jug za 2024. sukladno usvojenim planovima

1. Vijeće, sukladno usvojenim planovima, traži:
· otvaranje pozicije 3235 Zakupnine i najamnine,
· preknjižavanje sredstava s pozicije 3299 Ostali nespomenuti rashodi poslovanja – VGČ u iznosu od 1.500,00 € na poziciju 3235 Zakupnine i najamnine,
· preknjižavanje sredstava s pozicije 3299 Ostali nespomenuti rashodi poslovanja – VMO u iznosu od 2.900,00 € na poziciju 4221 Uredska oprema i namještaj.
2. Zaključak dostaviti Gradskom uredu za mjesnu samoupravu, promet, civilnu zaštitu i sigurnost – Sektoru za pravne i financijske poslove na postupanje.

Ad. 2. Prijedlog izmjene Programa održavanja komunalne infrastrukture na području Gradske četvrti Trešnjevka-jug u 2024.
Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu. 
Bez rasprave Vijeće JEDNOGLASNO donosi


Z A K LJ U Č A K
o usvajanju Prijedloga izmjene Programa održavanja komunalne infrastrukture na području Gradske četvrti Trešnjevka-jug u 2024.

1. Vijeće Gradske četvrti Trešnjevka-jug razmotrilo je i utvrdilo Prijedlog izmjene Programa održavanja komunalne infrastrukture Gradske četvrti Trešnjevka-jug u 2024., što ga je izradio Gradski ured za mjesnu samoupravu, promet, civilnu zaštitu i sigurnost.
2. Vijeće predlaže Gradskoj skupštini Grada Zagreba da razmotri Prijedlog i donese Izmjene Programa, u predloženom tekstu.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.

IZMJENU
Programa održavanja komunalne infrastrukture na području Gradske četvrti Trešnjevka – jug u 2024.

1. U Programu održavanja komunalne infrastrukture na području Gradske četvrti Trešnjevka - jug u 2024. (Službeni glasnik Grada Zagreba 44/23), točka 3. mijenja se i glasi:
„3. Planirana sredstva za financiranje ovog programa u iznosu od ukupno 5.327.200,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa: 

	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava €

	3.1.
	Održavanje građevina javne odvodnje oborinskih voda
	Vodoopskrba i odvodnja d.o.o.
	Komunalna naknada
	250.000,00

	3.2.
	Održavanje čistoće javnih površina
	Zagrebački holding d.o.o., 
Podružnica Čistoća
	Komunalna naknada
	1.481.000,00

	3.3.
	Održavanje javnih zelenih površina
	Zagrebački holding d.o.o., 
Podružnica Zrinjevac
	Komunalna naknada
	2.467.000,00

	3.4.
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Naknada za ceste
	1.129.200,00

	Ukupno
	
	5.327.200,00


												       „
2. Ova će Izmjena programa biti objavljena u Službenom glasniku Grada Zagreba.
OBRAZLOŽENJE
Gradska skupština Grada Zagreba donijela je Program održavanja komunalne infrastrukture na području Gradske četvrti Trešnjevka - jug u 2024. (Službeni glasnik Grada Zagreba 44/23).
Programom održavanja osigurana su sredstva za obavljanje komunalnih djelatnosti:
- održavanja građevina javne odvodnje oborinskih voda,
- održavanja čistoće javnih površina,
- održavanja javnih zelenih površina,
- redovitog održavanja nerazvrstanih cesta.

Ovom Izmjenom programa ukupno planirana sredstva za financiranje gore navedenih djelatnosti povećavaju se na ukupan iznos 5.327.200,00 eura, a koji se raspoređuje kako je i prikazano u gore navedenoj tabeli.
Uslijed poremećaja na globalnom tržištu, povećanja cijena energije, sirovina i osnovnih materijala te uvećanja materijalnih prava radnika trgovačkog društva ZGH d.o.o. odnosno Vodoopskrbe i odvodnje d.o.o., potrebno je osigurati dodatna sredstva za realizaciju važećeg programa održavanja za 2024. godinu.
Slijedom navedenog, predlaže se Gradskoj skupštini Grada Zagreba donošenje Izmjene programa održavanja komunalne infrastrukture na području Gradske četvrti Trešnjevka - jug u 2024., kao u predloženom tekstu.
Ad. 3. Postava prepreka uz uzdignutu pješačku plohu u Jarunskoj ulici kod kbr. 1 uz Sportski park Mladost
Članovi Vijeća primili su materijal uz poziv i naknadno nakon održane sjednice Odbora za promet. Predsjednica uvodno obrazlaže predmetnu točku dnevnog reda te predaje riječ Zvonimiru Mustafu u ime Odbora za promet. 
Predsjednica otvara raspravu. U raspravi sudjeluju: Esad Turković i Zvonimir Mustaf.
Nakon rasprave Vijeće JEDNOGLASNO donosi
Z A K LJ U Č A K
o postavi zaštitnih visokih klamerica u Jarunskoj ulici nasuprot kbr. 1

1. Vijeće Gradske četvrti Trešnjevka-jug razmatralo je zahtjev rukovoditelja Sportskog parka Mladost kojim se traži zaštita pješaka na novoj uzdignutoj pješačkoj plohi u Jarunskoj ulici nasuprot kbr. 1.
2. Vijeće je suglasno s potrebom zaštite pješaka od nepropisne vožnje preko predmetne pješačke plohe (mikrolokacija u prilogu ovog zaključka) te traži postavu zaštitnih visokih klamerica slično primjeru postavljenih u ulici Dekanići kod OŠ Prečko (fotografija u prilogu ovog zaključka).
3. Ovaj zaključak dostavlja se Gradskom uredu mjesnu samoupravu, promet, civilnu zaštitu i sigurnost, Sektoru za promet i Sektoru za rad mjesne samouprave.


PRILOG

Ad. 4. Inicijativa za postavljanje zdenca za vodu u parku za pse ili neposredno uz park za pse bez povodca na Jarunu
Članovi Vijeća primili su materijal po dostavi. Predsjednica predaje riječ predlagatelju točke dnevnog reda Esadu Turkoviću. 
Predsjednica otvara raspravu. U raspravi sudjeluju: Jagoda Novak, Slaven Vukasović, Esad Turković, Elvira Mulić i Irena Rožman.
Nakon rasprave Vijeće JEDNOGLASNO donosi
Z A K LJ U Č A K
o inicijativi za postavu zdenca za vodu u park za pse ili u neposrednoj blizini parka za pse u RSC Jarun

1. Vijeće Gradske četvrti Trešnjevka-jug razmatralo je inicijativu člana Vijeća Gradske četvrti Esada Turkovića kojom se traži postava zdenca za vodu u parku za pse ili u neposrednoj blizini parka za pse u Rekreacijsko sportskom centru Jarun.
2. Vijeće je suglasno da se postava zdenca na predloženoj lokaciji uvrsti u naredno plansko razdoblje.
3. Ovaj zaključak dostavlja se Vijeću Mjesnog odbora Jarun i Gradskom uredu za mjesnu samoupravu, promet, civilnu zaštitu i sigurnost.
Ad. 5. Pitanja, prijedlozi i obavijesti
Predsjednica Vijeća Elvira Mulić obavještava prisutne o zaključcima vijeća mjesnih odbora koji su otpremljeni na nadležna postupanja:
Gajevo:
1. Uspostava pješačkog prijelaza na južnom nogostupu Horvaćanske ceste kod priključka Ulice Antuna Stipančića,
2. Orezivanje, sječa i sadnja stabala u Ulici Augusta Prosenika 1-13,
3. Uspostava pješačkog prijelaza na nogostupu u ulici Hrgovići na ulazu u taksi stajalište kod Tržnice Jarun,
Horvati-Srednjaci:
1. regulacija prometa I: Loparska – peticija,
2. postava stalaka za bicikle na području Mjesnog odbora Horvati-Srednjaci, 
3. onemogućavanje parkiranja u Ulici braće Domany 4,
4. postava stalaka za bicikle u Ulici braće Domany 4,
5. postava vatrogasnih stupića u Ulici braće Domany 2,
Jarun:
1. proširenje zone naplate parkiranja na Ulicu Hrvoja Macanovića 59-61,
2. vraćanje uspornika u Ulici Bernarda Vukasa,
3. postava zaštitnih stupića u Vrisničkoj ulici,
Knežija:
1. uspostava pješačkih prijelaza u Poljani Josipa Brunšmida,
2. postava zaštitnih stupića u Poljani Dragutina Kalea 3,
3. izmiještanje zelenog otoka u Ulici Rudolfa Bićanića 5,


Prečko:
1. regulacija prometa u ulicama uz RSC Jarun uz obilježavanje i putokaz prema novom parkiralištu u Petrovaradinskoj,
2. postava zaštitnih stupića u Jarnovićevoj ulici kod Ulice Božidara Kunca i kod Ulice Dore Pejačević,
Vrbani:
1. postava prepreka za vozila na nogostupu u Rujanskoj 21 i Lipanjskoj 2.
Predsjednica obavještava i da se nastavljaju aktivnosti planirane kroz planove potreba u 2024. o čemu se redovito dostavljaju pozivi putem e-pošte. Uspješno su održane manifestacije Dani Trešnjevke-jug u svibnju kojom prilikom je postavljena izložba u Društveno domu Gajevo u Koprivničkoj ulici na temu realizacije PKA.
U lipnju će se održavati radionice planirane kroz Plan potreba VGČ:
- No bullying - komunikacijske vještine za učenike i Prevencija vršnjačkog nasilja - za nastavnike u kojima će sudjelovati dvije osnovne škole koje su se javile na poziv upućen svim školama. To su OŠ Ivan Meštrović i OŠ Josip Račić. Radionice će se održati u prostoru Društvenog doma Gajevo. Predsjednica ovim putem upućuje zahvalu ravnateljima i nastavnicima što su se odazvali navedenom pozivu. 
10.6.2024., u Društvenom domu Gajevo održana je tribina naziva Novi parking u Hrgovićima?. Odaziv građana je bio dobar, a bili su prisutni i neki članovi vijeća.
13.6.2024., također u Društvenom domu Gajevo, održano je prvo predavanje u okviru postupka participativnog budžetiranja na kojem se govorilo o funkcioniranju mjesne samouprave. Odaziv građana je bio jako dobar, a bio je prisutan i zastupnik Gradske skupštine Grada Zagreba koji je iz naše Gradske četvrt te je najavljena i sljedeća aktivnost odnosno tribina financirana kroz Plan potreba Gradske četvrti vezano za participativno budžetiranje koja se planira održati u srijedu, 3.7.2024. u 18:30 sati također u Društvenom domu Gajevo. Iako su pozivi upućeni školama, vrtićima, udrugama s kojima je uspostavljena suradnja i korisnicima prostora mjesne samouprave te postavljeni plakati na području Gradske četvrti Trešnjevka-jug, predsjednica upućuje zamolbu i članovima Vijeća o širenju informacije među građanima. Povratni dojmovi su uglavnom pozitivni i građani pokazuju interes, a tom prilikom se javnost može upoznati s radom te mogućnostima i ovlastima mjesne samouprave.
Predsjednica obavještava prisutne o najavljenoj privremenoj regulaciji prometa, u ulici Hrgovići zbog radova obnove nogostupa koji su planirani kroz Plan komunalnih aktivnosti Gradske četvrti Trešnjevka-jug (u daljnjem tekstu: PKA) u 2024. te radova na objektu i dvorištu Dječjeg vrtića Jarun, u ulici Bartolići. Radove na objektu financira Gradski ured za obrazovanje, sport i mlade dok je uređenje dvorišta također aktivnost planirana kroz PKA u 2024..
Najavljene su i privremene regulacije prometa na križanjima Selske ceste i Horvaćanske ceste te Horvaćanske ceste i ulice Srednjaci zbog radova na vrelovodu. Najavljena su zatvaranja dijelova križanja i to na prvom križanju za vikend 22.6.2024. te na drugom sljedeći vikend 29.6.2024.. Za obje privremene regulacije prometa stići će rješenja o uspostavi te će o istima trebati obavijestiti sugrađane. 
U subotu 15.6.2024., u objektu Mjesnog odbora Knežija održati će se radionica Jestivi kvartovi te će se na području Vrbana oslikavati murali. Murale oslikava potpredsjednik Vijeća Mjesnog odbora Vrbani Nikola Kos, a aktivnost će se provoditi tijekom vikenda odnosno u subotu 15.6. i nedjelju 16.6.2024..
U prostoru Mjesnog odbora Horvati-Srednjaci nastavlja se projekt Kino Srednjaci koji u suradnji s ustanovom Novi prostori kulture organizira Vijeće Mjesnog odbora Horvati-Srednjaci tako da se svaka dva tjedna organiziraju filmske projekcije, dok se u tjednima između održavaju plesne večeri tanga. Sve projekcije su besplatne za posjetitelje, a program se objavljuje na web stranicama Novih prostora kulture.
Član Vijeća Esad Turković predlaže vođenje statistike posjetitelja tribina u organizaciji Vijeća kako bi se stekao uvid u profil navedenih posjetitelja i mogla razmatrati isplativost njihovog održavanja. Predsjednica odgovara da član Vijeća Esad Turković izradi dokument sa svim potrebnim podacima koji bi se mogao primjenjivati u navedenu svrhu te upućuje poziv za sudjelovanjem u lijepljenu plakata prilikom oglašavanja sljedeće tribine.  
Budući da više nitko ne traži riječ, predsjednica zaključuje sjednicu.
Dovršeno u 18:35 sati.

KLASA: 024-08/24-002/148
URBROJ: 251-11-13-15/009-24-10
Zagreb, 14. lipnja 2024.

Zapisnik vodila:
Božidarka Ciglar, dipl.ing.
Predsjednica
Vijeća Gradske četvrti
Trešnjevka – jug

Elvira Mulić, v.r.

Izvješće o glasanju na 36. sjednici VGČ Trešnjevka-jug, 14.6.2024.

